عبد اللہ بن عبد اللہ ترجمان

ابو محمد عبد اللہ بن عبد اللہ ترجمان میورقی، جن کا اصل نام عیسائیت کے زمانے میں انسِلم تورمیدا (Anselm Turmeda) تھا، 1355ء میں میورقہ (میورکا) میں پیدا ہوئے۔ وہ ابتدا میں ایک عیسائی پادری تھے، بعد ازاں اسلام قبول کیا اور "تحفۃ الاریب فی الرد على اہل الصليب" سمیت کئی کتابیں تصنیف کیں۔ وہ تونس میں وزیر کے منصب پر فائز رہے اور وہیں 1423ء میں وفات پائی۔Raymond Lulle et la rencontre entre les cultures (Institut européen de la Méditerranée) 
 اسلام لانے کا واقعہ 
عبد اللہ الترجمان (سابق نام: انسلم تورمیدا) نے اپنی کتاب تحفة الأريب في الرد على أهل الصليب کے پہلے باب میں اپنے اسلام قبول کرنے کا واقعہ تفصیل سے بیان کیا ہے۔
خلاصہ درج ذیل ہے:
تصغیر| تونس میں قبر
وہ میورقہ (جزیرۂ میورکا) میں پیدا ہوئے، تعلیم کے لیے بچپن سے ہی قسیسوں (پادریوں) کے سپرد کر دیے گئے۔ انجیل حفظ کی، اس کی زبان اور منطق پڑھی، پھر اعلیٰ دینی تعلیم کے لیے لاردة اور اس کے بعد بولونیا (Bologna) چلے گئے جو عیسائی دنیا میں علم کا بڑا مرکز تھا۔ وہاں ایک بزرگ، مشہور اور زاہد قسیس نقلاو مرتیل کے شاگرد و خادم بن گئے اور دس سال ان کی خدمت کی۔

ایک دن درس میں "البارقلیط" (Paraclete) کے متعلق گفتگو ہوئی، جو انجیل میں ایک آنے والے نبی کی بشارت کے طور پر مذکور ہے۔ شاگردوں میں اختلاف ہوا تو انھوں نے اپنے استاد سے اس کا مطلب پوچھا۔ استاد نے رازدارانہ طور پر بتایا کہ البارقلیط دراصل نبی محمد ہیں اور وہی وہ نبی موعود ہیں جن پر آخری کتاب نازل ہوئی۔

انھوں نے استاد سے پوچھا کہ اگر اسلام دینِ حق ہے تو آپ خود مسلمان کیوں نہیں ہوتے؟ استاد نے جواب دیا کہ بڑھاپے، عزت و دولت کی محبت اور عوام کے خوف نے اسے روکے رکھا ہے، لیکن تم اگر عاقل ہو تو فوراً اسلام قبول کر لو، یہی دنیا و آخرت کی نجات ہے۔

عبد اللہ ترجمان نے اس نصیحت کو دل سے قبول کیا، استاد سے اجازت و دعا لے کر وطن واپس لوٹے، پھر صقلیہ (سِسلی) سے جہاز کے ذریعے تونس پہنچے۔ وہاں سلطان ابو عباس احمد حفصی کے دربار میں حاضر ہوئے۔ سلطان نے تحقیق کے بعد، جب عیسائی علما نے ان کی علمیت کی تصدیق کی، تو ان کے سامنے انھوں نے اسلام قبول کیا۔

سلطان نے انھیں انعام و اکرام دیا، یومیہ وظیفہ مقرر کیا، ایک نیک گھرانے کی بیٹی سے ان کی شادی کرائی اور ان سے ایک بیٹا پیدا ہوا جس کا نام انھوں نے محمد رکھا۔
یہی وہ واقعہ ہے جس سے وہ قسیس انسلم تورمیدا سے عبد اللہ ترجمان میورقی بن گئے۔

 حوالہ جات 

زمرہ:تونس میں موت
زمرہ:مسیحیت سے اسلام قبول کرنے والی شخصیات
زمرہ:ہسپانوی مسلم
زمرہ:عربی زبان کے مترجمین
زمرہ:ہسپانوی مترجمین
زمرہ:عربی زبان کے مصنفین
زمرہ:پندرہویں صدی کی تونسی شخصیات
زمرہ:چودہویں صدی کی تونسی شخصیات
زمرہ:تاریخ تونس
زمرہ:اندلسی شخصیات
زمرہ:نو مسلمین
زمرہ:باب مذہب/متعلقہ مضامین
زمرہ:ویکی ڈیٹا والے صفحات
زمرہ:کارہائے نمایاں ویکی ڈیٹا سے ماخوذ
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع استعمال P20 خاصیت
زمرہ:تونس شہر میں وفات پانے والی شخصیات
زمرہ:1423ء کی وفیات
زمرہ:صفحات مع استعمال P19 خاصیت
زمرہ:1355ء کی پیدائشیں